Linga (patruļkuģis)

Linga (borta numurs P03) bija Latvijas Jūras spēku Storm klases patruļkuģis. Tas uzbūvēts Norvēģijā 1968. gadā un ar nosaukumu KNM Gnist ("dzirkstele") bijis Norvēģijas Karaliskās Karaflotē.

Kopš 1990. gadu vidus Gnist atradās konservācijā Tromsē, Norvēģijā. Pēc Latvijas un Norvēģijas valdību vienošanās tika sākta GNIST, kā arī HVASS un KJEKK (tagad P-02 LODE un P-01 ZIBENS) gatavošana kuģa iekļaušanai Latvijas Jūras spēku sastāvā.

2001. gada 9. jūnijā Liepājā ieradās pieci Storm klases kuģi (no tiem divi Lietuvai). Nākamajā dienā tie devās uz Rīgu, kur 11. jūnijā Rīgas pasažieru ostā uz tiem pacēla Latvijas Jūras spēku kara kuģu karogu. Kuģus svinīgi nodeva Norvēģijas karalisko Jūras spēku Štāba priekšnieks kontradmirālis Olssens.

2012. gada 25. maijā Linga izgāja pēdējo reizi jūrā. Pēc atgriešanās no jūras, uz kuģa notika karoga nolaišanas ceremonija. Pēc nepilnu 11 gadu dienesta Latvijas Jūras spēkos, uzsākts kuģa norakstīšanas process.

 Tehniskie taktiskie dati 

Klase - Storm

Tips: patruļkuģis

Būves gads, vieta: 1968. gads, Norvēģija

Iepriekšējais nosaukums: Gnist (Dzirkstele)

Latvijas Jūras spēkos 2001. gada 11. jūnijs - 2012. gada 25. maijs

Garums: 36,5 m

Platums: 6,2 m

Iegrime: 1,8 m

Dzinēji: MTU MD 16 V538 TB90, kopējā jauda 7200 ZS

Ātrums mezglos: līdz 30

Apbruņojums: Bofors 76 mm, 40 mm

Kuģa krustmāte Elena Kulberga.


Kuģa komandieri:
 Artis Tirzmalis
 Pēteris Subbota 
 Tālis Dzērve 
 Kristaps Sīpols

 Uzdevumi 
 Uzturēt kuģi un kuģa komandu noteiktā kaujas gatavības pakāpē; 
 Veikt valsts jūras robežas apsardzību un ekonomiskās zonas kontroli uzdotajā rajonā; 
 Veikt sprādzienbīstamu priekšmetu meklēšanas un iznīcināšanas operāciju rajonu slēgšanu un apsardzi; 
 Nodrošināt kuģošanas drošību Latvijas Republikas jurisdikcijai pakļautajos ūdeņos; 
 Gatavot kuģi un personālu pildīt uzdevumus starptautiskajās operācijās, mācībās un pasākumos; 
 Piedalīties meklēšanas un glābšanas operācijās uz jūras; 
 Piedalīties Latvijas valsts, Nacionālo bruņoto spēku un Jūras spēku svētku nodrošinājumā un militārās parādēs.

Linga piedalījies starptautiskās un nacionālās militārās mācībās:
"STORMEX", "STRONG RESOLVE", "BALTIC SWIFT", "BALTOPS" u.c.

Pieraksta osta: Rīga

 Ārējās saites 
 Latvijas Jūras spēku mājas lapa
 videoklips ar kuģi
 Pēdējā iziešana jūrā, karoga nolaišana uz Lingas

Kategorija:Latvijas Jūras spēku kuģi